b'\n_START_ARTICLE_\nSunek s sulico\n_START_PARAGRAPH_\nSunek s sulico je pesni\xc5\xa1ka zbirka Matja\xc5\xbea Kocbeka. Zbirka je iz\xc5\xa1la leta 1999 pri zalo\xc5\xbebi Art & Fun.\n_START_SECTION_\nVsebina\n_START_PARAGRAPH_\nPodobno kot v prej\xc5\xa1nji Kocbekovi pesni\xc5\xa1ki zbirki Kreta tudi to delo sestavljajo dolgi, psalmodi\xc4\x8dni verzi. Zbirka je zaznamovana z erotiko in brskanjem po davni zgodovini, postmodernisti\xc4\x8dnim iskanjem izgubljenega \xc4\x8dasa. Slednjega pesnik i\xc5\xa1\xc4\x8de na ravni jezika; prav z jezikom lirski subjekt tudi ena\xc4\x8di svojo eksistenco._NEWLINE_Zbirka se pri\xc4\x8denja s pesmijo Zbogom Planica, v kateri se avtor ukvarja s slovenskimi miti. Po postmodernisti\xc4\x8dnem motu, ki govori o smrti velikih zgodb, tudi Kocbek pi\xc5\xa1e o koncu pripovedi o velikih zgodbah, ki jih nadomesti golo evindetiranje. Pojmi, kot so lu\xc4\x8d, svetloba in razum so zbledeli; tudi osvobojeni jezik izginja.'